Macropogon

Macropogon er en slekt av biller som trolig er beslektet med smellere (Elateridae). Lite er kjent om denne gruppens biologi, men noen arter har blitt klekket fra mose. Larvene kan fôres opp på døde insekter i laboratoriet og det er mulig de også spiser dette i naturen. De voksne billene kan finnes mellom løvverk.

Utseende 
Små til middelsstore (2,5 – 10 mm), avlange, blanke, mørke biller, oversiden hårete. Hodet er stort og bredt med små fasettøyne. Antennene er nokså lange, 11-leddete og trådformede. Brystskjoldet (pronotum) er forholdsvis lite, bredere enn langt. Dekkvingene har en dyp lengdefure nær sømmen (sømstripe) og er ofte rødbrune på farge. Beina er slanke, med 5-leddete føtter.

Utbredelse 
Slekten er utbredt i Nord-Amerika og Nordøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere (Elateroidea) (ev. ofam. Artematopodoidea)
 Familien Artematopodidae
 Underfamilien Artematopodinae
 Slekten Macropogon Motschulsky, 1845
 Macropogon dongatua Pic, 1927
 Macropogon niger (Melsheimer, 1846)
 Macropogon piceus LeConte, 1861
 Macropogon pubescens Motschulsky, 1859
 Macropogon sequoiae Hopping, 1936
 Macropogon sibiricus Motschulsky, 1845
 Macropogon testaceipennis Motschulsky, 1859

Eksterne lenker 
 

Biller formelt beskrevet i 1845
Dyr formelt beskrevet av Viktor Ivanovich Motschulsky
Smellere